section_heading: Radnja
paragraph_text: Majka počinje izlaziti s profesorom tjelesnog odgoja Slavkom (Siniša Popović), no ne uspijeva se upustiti u vezu s njim jer još uvijek voli svog supruga. Teško se razboli i mora ići na operaciju. Tada iznenada umre djed i tragedija jače poveže obitelj. Nakon što dozna da majka mora na drugu operaciju, otac napušta kolegicu Mariju i vraća se obitelji. Otac, Goran i baka zajedno putuju očevim automobilom na kliniku u Ljubljanu, gdje majka ostaje ležati nakon operacije. Posljednje riječi koje majka upućuje Goranu su "mama je umorna, moram spavat' anđele". Majka umire. Obitelj pri povratku svraća u Zagreb, gdje Goran ponovo vidi prijateljicu Luciju.